Soneren

Soneren er en innsjø som ligger i Sigdal kommune i Buskerud. Innsjøen har fått en plass i norsk kunsthistorie fordi billedkunstneren Theodor Kittelsen valgte å bygge sitt hjem Lauvlia på en tomt ved sørvestbredden av den. Fra sitt atliervindu hadde han storartet utsikt til toppen Andersnatten i nordvest. Et motiv han malte om og om igjen. Dalen her blir ofte omtalt som Kunstnerdalen.

Elva Simoa har sitt utspring fra den sørøstligste delen av Soneren, som er avsnørt fra resten av innsjøen med et smalt sund og kalles Kråkefjorden. Like etter utløpet danner elva en foss, som sammen med den lokale prestegården er opphavet til navnet på tettstedet og kommunesenteret Prestfoss. Den nordvestlige delen av innsjøen kalles Strandefjorden.

Ved Strandefjorden ligger Strandefjorden Bobilcamp på området som tidligere var Strandefjorden Sommerteater hvor det var dans og konserter fra 1972. Flere kjente band har opptrådt her og i 1978 ledet Freddy Kristoffersen et TV-program herfra.

Soneren er mye benyttet til friluftsliv som båt og fiske. Det er mange fine badeplasser, den mest kjente er badestranden Sandsbråten ved Sonerens sydlige ende.

På sydvest siden av Soneren går fylkesvei 287 Sigdalsveien og på nordøst siden fylkesvei 2820 Eidalsveien.

 Referanser 

 Eksterne lenker 


Kategori:Innsjøer i Sigdal
Kategori:Reservoarer i Buskerud